**PATVIRTINTA**

Lietuvos kariuomenės vado Logistikos sandėlio pirkimo komisijos

 2023 m. birželio 19 d. protokolu Nr. 6758

**LOGISTIKOS SANDĖLIO ĮSIGIJIMO SKELBIAMŲ DERYBŲ BŪDU PIRKIMO SĄLYGOS**

**TURINYS**

[I. BENDROSIOS NUOSTATOS 2](#_Toc136355038)

II. [PIRKIMO OBJEKTAS IR PRIVALOMIEJI REIKALAVIMAI 2](#_Toc136355040)

[III. PASIŪLYMŲ RENGIMAS, PATEIKIMAS IR KEITIMAS 2](#_Toc136355041)

[IV. PIRKIMO SĄLYGŲ PAAIŠKINIMAS IR PATIKSLINIMAS 4](#_Toc136355042)

V. KANDIDATŲ ATRANKA DERYBOMS, KVIETIMAS DERĖTIS IR DERYBOS 5

[VI. VERTINIMO KRITERIJAI 6](#_Toc136355045)

[VII. PRETENZIJOS PATEIKIMAS IR NAGRINĖJIMAS 7](#_Toc136355046)

[VIII. PIRKIMO SUTARTIS 7](#_Toc136355047)

IX. [PRIEDAI: 8](#_Toc136355048)

# I. BENDROSIOS NUOSTATOS

 1. Lietuvos kariuomenė (Šv. Ignoto g. 8, Vilnius, juridinio asmens kodas – 188732677) (toliau – Perkančioji organizacija), numato įsigyti Logistikos sandėlį Kauno mieste arba Kauno rajone (toliau – Pirkimas).

 2. Pirkimas vykdomas vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ (toliau – Tvarkos aprašas) ir šiomis Logistinio sandėlio įsigijimo skelbiamų derybų būdu pirkimo sąlygomis (toliau – Pirkimo sąlygos).

 3. Pirkimą organizuoja ir vykdo Perkančiosios organizacijos 2023 m. birželio 15 d. įsakymu Nr. V- 880 „DėlLogistikos sandėlio pirkimo komisijos sudarymo ir Logistikos sandėlio pirkimo komisijos darbo reglamento patvirtinimo“ sudaryta pirkimo komisija (toliau – Komisija).

 4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

 5. Pirkimo sąlygose vartojamos pagrindinės sąvokos suprantamos taip, kaip jos apibrėžtos Tvarkos apraše.

 6. Pateikdamas pasiūlymą, kandidatas sutinka su visais Pirkimo sąlygose ir jos prieduose nustatytais reikalavimais. Kandidatas privalo atidžiai perskaityti visus Pirkimo sąlygų reikalavimus, jų priedus ir laikytis juose nustatytų reikalavimų.

 7. Pirkimo sąlygose nesureguliuotiems klausimams tiesiogiai taikomos Tvarkos aprašo nuostatos.

 8. Išlaidos, susijusios su dalyvavimu Pirkime, kandidatams nekompensuojamos.

 9. Tiesioginį ryšį su kandidatais dėl Pirkimo procedūrų palaiko – Gynybos resursų agentūros (toliau – GRA prie KAM) Ketvirtojo pirkimų organizavimo skyriaus vyriausioji specialistė Greta Bijeikytė, greta.bijeikyte@kam.lt, tel. +370 706 80 328;

 GRA prie KAM Ketvirtojo pirkimų organizavimo skyriaus patarėja Jūratė Žėkienė jurate.zekiene@kam.lt , tel. +370 706 75 545

# II. PIRKIMO OBJEKTAS IR PRIVALOMIEJI REIKALAVIMAI

10. Pirkimo objektas – Logistikos sandėlis esantis Kauno mieste arba Kauno rajone.

 11. Pirkimas atliekamas skelbiamų derybų būdu.

 12. Pirkimo tikslas – sudaryti Logistinio sandėlio pirkimo – pardavimo sutartį. Logistinio sandėlio įsigijimo sutarties pagrindinės sąlygos pridedamos (Pirkimo sąlygų 2 priedas).

 13. Pardavėjas ir jį kontroliuojantys asmenys užtikrina, kad **nėra nepatikimi ar nekelia grėsmės nacionaliniam saugumui.** Reikalavimai dėl atitikties nacionaliniam saugumui numatyti pirkimo sąlygų 4 priede „Informacija apie pardavėją ir jį kontroliuojantį (-čius) asmenį (-is)“ (toliau – 4 priedas). Perkančioji organizacija visais atvejais gali laikyti, kad pardavėjas ar jį kontroliuojantys asmenys nėra patikimi ar kelia grėsmę nacionaliniam saugumui, jeigu ji gauna kompetentingų institucijų pateiktą tai patvirtinančią informaciją.

# III. PASIŪLYMŲ RENGIMAS, PATEIKIMAS IR KEITIMAS

 14. Pirkimo procedūros prasideda, kai Perkančioji organizacija paskelbia skelbimą apie Pirkimą.

 15. Pirkimo procedūros baigiasi, kai:

 15.1. nutraukiamos Pirkimo procedūros dėl aplinkybių, dėl kurių pirkimas tampa nenaudingas, negalimas ar neteisėtas, arba dėl Pirkimo kainos ar kitų sąlygų nesutarimo;

 15.2. sudaroma pirkimo sutartis;

 15.3. kandidatas atsisako pasirašyti pirkimo sutartį ir nėra kito kandidato, kuris galėtų būti patvirtintas derybų laimėtoju;

 15.4. visų kandidatų pateikti parduodamų nekilnojamų daiktų dokumentai neatitinka pirkimo sąlygose nustatytų reikalavimų;

 15.5. per nustatytą terminą nebuvo gautas nė vienas pasiūlymas.

 16. Kandidatas, pageidaujantis dalyvauti pirkime, pateikia Komisijai pasiūlymą, užpildydamas pirkimo sąlygų 3 priede pateiktą Logistikos sandėlio pasiūlymą. Logistikos sandėlio įsigijimo skelbiamų derybų būdu pasiūlymas turi būti pasirašytas kandidato arba jo įgalioto asmens.

 **17. Prie Logistikos sandėlio įsigijimo skelbiamų derybų būdu pasiūlymo turi būti pateikiami šie su parduodamu nekilnojamuoju turtu susiję dokumentai:**

 *17.1. VĮ Registrų centras išduotas Logistinio sandėlio nuosavybę patvirtinančio dokumento kopija;*

 *17.2. kadastro duomenų bylos kopija;*

 *17.3. įgaliojimas, suteikiantis teisę kandidatui pateikti pasiūlymą, derėtis dėl Logistinio sandėlio įsigijimo ir (arba) sudaryti Pirkimo sutartį, kai kandidatas nėra Logistinio sandėlio dalies savininkas;*

 *17.4. bendraturčių sprendimas (sutikimas) parduoti nekilnojamąjį daiktą Lietuvos Respublikos civiliniame kodekse nustatyta tvarka (jei taikoma).*

 *17.5. dokumentai, patvirtinantys Logistinio sandėlio atitikimą Pirkimo sąlygų 1 priede „Techninė specifikacija“ pateiktiems techniniams reikalavimams;*

 *17.6. pastato energinio naudingumo sertifikato, išduoto Lietuvos Respublikos aplinkos ministerijos nustatyta tvarka, kopija.*

 *17.7. kandidato patvirtinimas, kad parduoti siūlomas Logistinis sandėlis nėra areštuotas, teisme nėra ginčų dėl jo, taip pat nėra kitų trečiųjų asmenų teisių ar pretenzijų į įsigyti siūlomą Logistinį sandėlį.*

 *17.8. užpildytas konkurso sąlygų 4 priedas ir jame nurodyti dokumentai.*

 18. Kandidatas gali pateikti tik vieną Logistinio sandėlio įsigijimo skelbiamų derybų būdu pasiūlymą. Alternatyvių pasiūlymų pateikti negalima.

 19. Kandidato Logistikos sandėlio įsigijimo skelbiamų derybų būdu pasiūlymas bei visi prie jo pridėti dokumentai pateikiami lietuvių kalba. Jeigu atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimo patvirtinimas laikomas tinkamu, jei kandidatas ar jo įgaliotas asmuo vertimą patvirtina žodžiais „Kopija tikra“ bei pasirašo, šalia nurodydamas pareigų pavadinimą, vardą, pavardę, pateikdamas datą ir uždėdamas antspaudą (jei turi).

 20. Pateikdamas Logistikos sandėlio įsigijimo skelbiamų derybų būdu pasiūlymą, kandidatas sutinka su Pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti Pirkimo sutartį.

 21. Kandidatas Logistikos sandėlio įsigijimo skelbiamų derybų būdu pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Tokią informaciją sudaro komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti Kandidato nurodoma kaip konfidenciali, todėl, Kandidatui nurodžius tokią informaciją kaip konfidencialią, Perkančioji organizacija turi teisę ją skelbti. Konfidencialia informacija negali būti laikoma kandidato pavadinimas ir pasiūlymo kaina. Perkančioji organizacija gali kreiptis į kandidatą, prašydama pagrįsti informacijos konfidencialumą. Perkančioji organizacija, Komisijos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytų sutarčių skelbimo ir informacijos, susijusios su jos teikimu dalyviams, negali tretiesiems asmenims atskleisti kandidato Perkančiajai organizacijai pateiktos informacijos, kurią kandidatas pagrįstai nurodė kaip konfidencialią. Konfidencialius dokumentus kandidatas nurodo Keleivių terminalo pastato dalies įsigijimo neskelbiamų derybų būdu pasiūlymo formoje, parengtoje pagal Pirkimo sąlygų 1 priedą.

 22. Pasiūlymas turi galioti 120 dienų. Jeigu pasiūlyme nenurodytas jo galiojimo laikas, laikoma, kad jis galioja tiek, kiek numatyta Pirkimo sąlygose. Pasiūlymų galiojimo laikotarpiui nepasibaigus, Perkančioji organizacija gali prašyti, kad kandidatai pratęstų pasiūlymų galiojimą iki konkrečiai nurodyto laiko, pranešdama apie tai visiems kandidatams. Jei kandidatas iki Perkančiosios organizacijos nustatytos datos neatsako į Perkančiosios organizacijos prašymą pratęsti pasiūlymo galiojimą, laikoma, kad jis atmetė prašymą pratęsti pasiūlymo galiojimo terminą. Bet kokiu atveju pasiūlymo galiojimo termino pratęsimas nesuteikia teisės kandidatui pakeisti pasiūlymo turinio.

 23. Logistikos sandėlio įsigijimo skelbiamų derybų būdu pasiūlymas, pasirašytas kandidato arba jo įgalioto asmens, turi būti pateiktas asmeniškai, paštu ar per kurjerį adresu – Giedraičių g. 41-101, Vilnius, iki **2023 m. liepos 14 d. 11:00 val.** Lietuvos Respublikos laiku. Vėliau gautas pasiūlymas nebus priimamas ir nagrinėjamas. Pasiūlymas turi būti perduotas GRA atsakingam asmeniui – Gretai Bijeikytei (atvykus paskambinti tel. +370 706 80 328).

Pasiūlymas ir prie jo pridėti dokumentų lapai turi būti sunumeruoti, susiūti taip, kad nepažeidžiant susiuvimo nebūtų galima į šį pasiūlymą įdėti naujų lapų arba lapus pakeisti. Paskutinio pasiūlymo lapo antroje pusėje tūri būti nurodytas pasiūlymo bendras lapų skaičius ir jį patvirtinantis kandidato ar jo įgalioto asmens pareigos, vardas, pavardė, parašas ir antspaudas (jeigu turi). Pasiūlymas su prie jo pridėtais dokumentais pateikiamas užklijuotame voke. Ant voko turi būti užrašyta: „LOGISTIKOS SANDĖLIO PIRKIMUI, VYKDODAM SKELBIAMŲ DERYBŲ BŪDU“, kandidato pavadinimas, užrašas „Neatplėšti iki **2023 m. liepos 14 d. 11:00 val.**“. Vokai su pasiūlymais bus atplėšiami Komisijos posėdyje, kuris vyks **2023 m. liepos 14 d. 11:00 val.** (Lietuvos Respublikos laiku). Vokų su pasiūlymais atplėšimo procedūra bus atliekama nedalyvaujant pasiūlymus pateikusiems kandidatams ar jų įgaliotiems atstovams. Po vokų atplėšimo procedūros, jei Perkančioji organizacija paprašys, pasiūlymas turės būti pateiktas elektroninėje laikmenoje.

 24. Perkančioji organizacija neatsako už pašto ar kurjerių vėlavimus, kitus nenumatytus atvejus, dėl kurių pasiūlymas nebuvo gautas ar gautas pavėluotai. Pavėluotai gauti pasiūlymai grąžinami kandidatams registruotu laišku.

 25. Kandidatas iki galutinio pasiūlymų pateikimo termino turi teisę pakeisti, papildyti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija jį gauna pateiktą raštu iki pasiūlymo pateikimo termino pabaigos.

# IV. PIRKIMO SĄLYGŲ PAAIŠKINIMAS IR PATIKSLINIMAS

26. Kandidatas gali raštu prašyti, kad Perkančioji organizacija paaiškintų Pirkimo sąlygas. Perkančioji organizacija atsako į kiekvieną kandidato raštu pateiktą prašymą paaiškinti Pirkimo sąlygų nuostatas, jeigu prašymas gautas ne vėliau kaip prieš 6 (šešias) darbo dienas iki pasiūlymų pateikimo termino pabaigos. Kandidatai turėtų būti aktyvūs ir pateikti klausimus ar paprašyti paaiškinti Pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

 27. Perkančioji organizacija į raštu gautą prašymą paaiškinti Pirkimo sąlygas atsako ne vėliau kaip per 3 (tris) darbo dienas nuo jo gavimo dienos. Visi paaiškinimai siunčiami raštu (el. paštu ir/ar paštu). Perkančioji organizacija atsako kandidatui ir patalpina atsakymą/paaiškinimą Lietuvos kariuomenės interneto puslapyje. Atsakymas/paaiškinimas turi būti išsiųstas ir paskelbtas ne vėliau nei likus 3 (trims) darbo dienoms iki pasiūlymų pateikimo termino pabaigos.

 28. Nesibaigus pasiūlymų pateikimo terminui, Perkančioji organizacija savo iniciatyva turi teisę raštu paaiškinti (patikslinti) Pirkimo sąlygas. Tokie paaiškinimai (patikslinimai) teikiami ne vėliau kaip likus 3 (trims) darbo dienoms iki Pasiūlymų pateikimo termino pabaigos. Vadovaujantis protingumo kriterijumi, gali būti nukeltas Pasiūlymų pateikimo terminas.

 29. Perkančioji organizacija, paaiškindama ar patikslindama Pirkimo sąlygas, privalo užtikrinti kandidatų anonimiškumą, t. y. privalo užtikrinti, kad kandidatas nesužinotų kitų kandidatų, dalyvaujančių Pirkimo procedūrose, pavadinimų ir kitų rekvizitų.

 30. Jeigu Perkančioji organizacija Pirkimo sąlygas raštu paaiškina (patikslina) ir negali paaiškinimų (patikslinimų) pateikti taip, kad paaiškinimai būtų pateikti kandidatams ne vėliau kaip likus 3 (trims) darbo dienoms iki pasiūlymų pateikimo termino pabaigos, ji pratęsia pasiūlymų pateikimo terminą tiek, kad kandidatai, rengdami pasiūlymus, galėtų atsižvelgti į šiuos paaiškinimus (patikslinimus).

# V. KANDIDATŲ ATRANKA DERYBOMS, KVIETIMAS DERĖTIS IR DERYBOS

 31. Pateiktus pasiūlymus su prie jų pridėtais dokumentais nagrinėja ir vertina Komisija. Pasiūlymai nagrinėjami ir vertinami konfidencialiai, nedalyvaujant pasiūlymus pateikusių Kandidatų atstovams.

 32. Komisija vertina:

 32.1. ar pasiūlymas atitinka Pirkimo sąlygose nustatytus reikalavimus;

 32.2. ar siūlomas parduoti Logistikos sandėlis atitinka Pirkimo sąlygų reikalavimus.

 33. Iškilus klausimų dėl pasiūlymų turinio ir Komisijai paprašius, kandidatai per Komisijos nustatytą terminą, kuris negali būti trumpesnis kaip 3 (trys) darbo dienos, privalo pateikti trūkstamus dokumentus ir papildomus paaiškinimus ar patikslinimus. Papildoma informacija ar dokumentai turi būti pateikti iki derybų pradžios.

 34. Komisija atmeta kandidatų pateiktus pasiūlymus, jeigu jie neatitinka Pirkimo sąlygose nustatytų reikalavimų, ir pateikia kandidatui motyvuotą atsakymą, kodėl jo pateikti dokumentai atmetami.

 **35. Komisija atmeta kandidato pasiūlymą, jeigu:**

 35.1. kandidatas kartu su pasiūlymu nepateikė reikalaujamų dokumentų ar informacijos ir Perkančiajai organizacijai paprašius, jų nepaaiškino ir nepatikslino;

 35.2. Pasiūlyme pateikta ir aprašyta siūloma parduoti Logistikos sandėlis neatitinka Pirkimo sąlygose nustatytų reikalavimų;

 35.3. Kandidatas pateikė melagingą informaciją.

35.4. Kai kompetentingos institucijos pateikia informaciją, kad Pardavėjas (įskaitant jo valdymo organus, akcininkus, teikiamų paslaugų ypatybes) kelia grėsmę nacionaliniam ar kitos valstybės narės saugumui ar turi interesų konfliktą, galintį neigiamai paveikti pirkimo sutarties vykdymą ir taip sukelti grėsmę nacionaliniam saugumui.

 36. Komisija visiems kandidatams, kurių pasiūlymai neatmesti, vienu metu išsiunčia kvietimą derėtis dėl kainos ir kitų sąlygų. Kvietime derėtis nurodoma ši informacija:

 36.1. adresas, kur vyks derybos, derybų pradžios data ir valanda;

 36.2. derybų objektas;

 36.3. papildoma informacija ir /ar dokumentai, kurie turi būti pateikti iki derybų pradžios (kai kandidatas pateikė netikslius ar neišsamius duomenis apie atitiktį Pirkimo sąlygų reikalavimams arba šių duomenų trūksta);

 36.4. derybų kalba;

 36.5. kita svarbi informacija.

 37. Jeigu kandidatui iki derybų pradžios patikslinus, papildžius ar paaiškinus duomenis paaiškėja, kad kandidato pasiūlymas neatitinka Pirkimo sąlygose nustatytų reikalavimų, Perkančioji organizacija atšaukia kvietimą derėtis, atmeta kandidato pasiūlymą ir pateikia jam motyvuotą atsakymą dėl pasiūlymo atmetimo.

 38. Pirkimo vykdytojas gali nesiderėti ir sudaryti Pirkimo sutartį su Pirminį pasiūlymą pateikusiu kandidatu, taip pat kandidato pirminį pasiūlymą vertinti kaip galutinį, jei toks pasiūlymas atitinka Pirkimo sąlygose nustatytus reikalavimus ir siekiamus tikslus, o tolimesnės derybos, Pirkimo vykdytojo nuomone, nelems geresnio rezultato. Perkančioji organizacija gali nesiderėti ir sudaryti pirkimo sutartį su pirminį pasiūlymą pateikusiu kandidatu, taip pat kandidato pirminį pasiūlymą vertinti kaip galutinį, kai jis neatvyksta į derybas ir (arba) nepateikia galutinio pasiūlymo.

**39. Galutinio pasiūlymo kaina negali būti didesnė nei pirminiame pasiūlyme nurodyta kaina.**

 40. Derybų procedūrų metu Komisija:

 40.1. visiems kandidatams taikys vienodus reikalavimus, suteiks vienodas galimybes ir pateiks vienodą informaciją;

 40.2. su kiekvienu kandidatu derėsis atskirai;

 40.3. be kandidato sutikimo neatskleis tretiesiems asmenims jokios su jo dalyvavimu derybose susijusios informacijos.

##  41. Derybų metu Komisija derėsis dėl kainos ir kitų sąlygų (pirkimo sutarties ir/ar Techninės specifikacijos sąlygų), siekdama Perkančiajai organizacijai ekonomiškai naudingiausio rezultato. Derybos gali vykti keliais etapais. Derybos su kandidatu laikomos įvykusiomis ir pasibaigusiomis, kai galutinai susitariama dėl kainos ir (ar) kitų pirkimo sąlygų bei kai derybų rezultatai atitinka Pirkimo sąlygų reikalavimus. Derybos protokoluojamos. Derybų protokolą pasirašo Komisijos pirmininkas, jos nariai ir kandidatas arba jo įgaliotas atstovas, su kuriuo derėtasi.

# VI. VERTINIMO KRITERIJAI

41. Komisijos neatmesti pasiūlymai (kartu su derybų metu protokoluose užfiksuotais patikslinimais / pakeitimais) vertinami, vadovaujantis ekonominio naudingumo kriterijais. Laimėtoju nustatomas tas kandidatas, kurio pasiūlymas pagal nurodytus kriterijus pripažįstamas ekonomiškai naudingiausiu.

 42. Priimant sprendimą dėl Logistinio sandėlio įsigijimo, Perkančioji organizacija vadovausis šiais ekonominio naudingumo vertinimo kriterijais:

 42.1. Ekonominis naudingumas (S) apskaičiuojamas sudedant tiekėjo pasiūlymo kainos (C) ir visų kitų kriterijų (P) ir (E) balus:

 S = C + P + E

 42.2. Pasiūlymo kainos (C) balai apskaičiuojami mažiausios pasiūlytos (suderėtos) 1 (vieno) kvadratinio metro patalpų bendrojo ploto kainos (Cmin) ir vertinamo pasiūlymo 1 (vieno) kvadratinio metro patalpų bendrojo ploto kainos (Cp) santykį padauginant iš vertinimui skirto kainos maksimalaus balo (X=60):



 42.3. Apskaičiuojant balus, rezultatai apvalinami iki dviejų skaitmenų po kablelio pagal

aritmetinio apvalinimo taisykles.

 43. Pasiūlymų vertinimo kriterijai:

|  |  |  |
| --- | --- | --- |
|  | **Vertinimo kriterijai** | **Ekonominio naudingumo įvertinimas balais** |
| I. | Kvadratinio metro kaina (C) | **maksimalus balas – 60** |
| II. | Perkamas plotas (P)1. perkamas plotas 10 000 – 15 000 kv. m 2. perkamas plotas nuo 8 000 – 9 999 kv. m  | **maksimalus balas – 35**30 balų5 balai |
| III. | Energinio naudingumo klasė(E): 1. A 2. B  | **maksimalus balas – 5**5 balai0 balų |

Maksimalus balų skaičius – 100.

44. Komisija, atsižvelgdama į vertinimo rezultatus, sudaro pasiūlymų eilę ir visiems Pirkime dalyvavusiems kandidatams išsiunčia informaciją apie Pirkimo rezultatus. Kandidatas, kurio pasiūlymas pirmas eilėje, taip pat informuojamas apie jo pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.

45. Perkančioji organizacija, įsigydama nuosavybėn nekilnojamųjų daiktų, prieš priimdama sprendimą dėl derybas laimėjusio kandidato, inicijuoja šio kandidato pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka. Nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą.

# VII. PRETENZIJOS PATEIKIMAS IR NAGRINĖJIMAS

 46. Kiekvienas Pirkimu suinteresuotas kandidatas, kuris mano, kad Komisija nesilaikė Tvarkos aprašo ir Pirkimo sąlygų nuostatų ir pažeidė ar pažeis jo teisėtus interesus, turi teisę pareikšti pretenziją.

 47. Pretenzija turi būti pareikšta raštu per 5 (penkias) darbo dienas nuo Komisijos informacijos apie priimtą sprendimą raštu išsiuntimo kandidatams dienos arba nuo paskelbimo apie Komisijos priimtą sprendimą dienos.

 48. Jeigu kandidato rašytinė pretenzija gauta iki sprendimo apie derybas laimėjusį kandidatą pranešimo išsiuntimo, Komisija privalo sustabdyti Pirkimo procedūras, iki išnagrinės šią pretenziją ir priims dėl jos sprendimą.

 49. Jeigu dėl pretenzijų nagrinėjimo pratęsiami nustatyti Pirkimo procedūrų terminai, apie tai Komisija išsiunčia kandidatams, su kuriais deramasi, pranešimus, nurodydama terminų nukėlimo priežastį.

 50. Komisija privalo išnagrinėti pretenzijas ir priimti motyvuotą sprendimą ne vėliau kaip per 5 (penkias) darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiam kandidatui ir kitiems derybose dalyvavusiems kandidatams apie priimtą sprendimą.

 51. Pretenzija, pateikta praleidus Tvarkos apraše nustatytą terminą, grąžinama ją pateikusiam kandidatui.

 52. Kandidatas Komisijos sprendimus ar sprendimus dėl išnagrinėtų pretenzijų gali apskųsti teismui.

# VIII. PIRKIMO SUTARTIS

 53. Komisija galutinį sprendimą dėl derybas laimėjusio kandidato priima, išnagrinėjusi kandidatų pretenzijas ir skundus, jeigu tokių buvo gauta. Priėmusi galutinį sprendimą dėl Pirkimą laimėjusio kandidato, pakviečia kandidatą sudaryti preliminariąją pirkimo sutartį.

 54. Jeigu Kandidatas, kuriam pasiūlyta sudaryti pirkimo sutartį, neatvyksta sudaryti pirkimo sutarties sutartu laiku, atsisako sudaryti pirkimo sutartį derybose sutartomis sąlygomis, laikoma, kad jis atsisakė sudaryti pirkimo sutartį. Tokiu atveju Perkančioji organizacija siūlo sudaryti pirkimo sutartį kandidatui, kurio pasiūlymas pagal sudarytą pasiūlymų eilę yra pirmas po kandidato, atsisakiusio sudaryti pirkimo sutartį.

 55. Pirkimo sutarties nuostatos išdėstytos pridedamoje Logistikos sandėlio įsigijimo preliminarioje sutartyje (2 priedas).

 56. Pirkimo sutartis sudaroma Lietuvos Respublikos civilinio kodekso ir kitų sutarčių sudarymą reguliuojančių teisės aktų nustatyta tvarka.

# IX. PRIEDAI:

1 priedas, „Techninė specifikacija“ 2 lapai;

2 priedas, „Preliminarioji sutartis“ 4 lapai;

3 priedas, „Pasiūlymo forma“ 4 lapai.

4 priedas, „Informacija apie nuomotoją ir jį kontroliuojantį (-čius) asmenį (-is)“ 2 lapai.